# Referat af konstituerende møde i

# Ph.d.-udvalget den 29. januar 2019.

Til stede var: Carl Bache, Nils Arne Sørensen, Nina Bonderup Dohn (Skype), Peter Simonsen, Lars Frode Frederiksen, Julia Dakwar, Charlotte Fabricius, Mathies G. Aarhus, Kristina Hansen Hadberg.

1. Valg af næstformand.

Julia Dakwar blev valgt som næstformand for perioden 1. januar – 31. december 2019. Valget indstilles til dekanens godkendelse.

1. Meddelelser.
2. FUP-leder Dennis fratræder med virkning pr. E19. Cindie Maagaard er udpeget som ny FUP-leder ved forskeruddannelsesprogrammet Sprog og Kommunikation. Der vil i perioden februar – september være et overlap mellem Dennis Day og Cindie Maagaard.
3. De ph.d.-studerende i Ph.d.-udvalget indstiller, at der foretages en rektoral udpegning af Nils Valdersdorf Jensen til den ledige studenterplads i Ph.d.-udvalget.
4. Fastsættelse af mødetidspunkt forårs- og efterårssemestret 2019.

Der udsendes doodle med henblik på fastsættelse af mødetidspunkter.

*Efter mødet er følgende datoer aftalt: 7. maj, 13. september (Kolding) og 4. december. Tidsrummet kl. 10-12.*

1. Ph.d.-skolens budget samt godkendelse af kursusaktiviteter.

Ph.d.-udvalgets formand oplyste, at antallet af ordinære ph.d.-stipendier som led i den generelle 2%-besparelse er beskåret.

Formanden oplyste, at Ph.d.-skolens budget er beskåret, og antallet af studerende er faldende, jf. ovenfor. Det har den på baggrund været nødvendigt at se på udbud af generiske kurser, relevans, deltagerkreds. Følgende kurser, der indeholder en vis fagspecifik orientering, overføres til de relevante programmer, men modtager i en overgangsfase medfinansiering fra puljen til de generiske kurser:

Proces og produkt medfinansieres med ¾ i 2019

Organisatorisk etnografi medfinansieres med ½ i 2019

Efter 2019 finansieres disse kurser af FUP-programmerne.

De af Ph.d.-skolen og FUP’erne planlagte kurser skal godkendes af Ph.d.-udvalget forud for hvert semester. Ph.d-skolens udbud af generiske kurser godkendes for ét år ad gangen. Det foreslås, at Ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at han i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for foråret 2019 blev godkendt, og Ph.d.-udvalgets formand blev bemyndiget til at foretage de nævnte øvrige godkendelser.

1. Buddyordningen.

Ph.d.-udvalgets formand orienterede om ordningen, hvor der udpeges en buddy for hvert forskeruddannelsesprogram (FUP). Ordningen skal blandet andet være med til at sikre det faglige sociale miljø for de ph.d.-studerende, erfaringsudveksling og tværfaglige relationer. Der tilbydes moderat forplejning i tilknytning til aktiviteterne. Det blev præciseret, at invitation af eksterne gæster forudsætter særskilt stillingtagen. Der var enighed om det hensigtsmæssige i, at de ph.d.-studerende i Ph.d.-valget fungerer som buddies.

Det blev konstateret, at alle FUP ikke er repræsenteret ved studerende i Ph.d.-udvalget. Charlotte J. Fabricius oplyste, at hun indtil videre varetager rollen som buddy for forskeruddannelsesprogrammerne FFUM og FLÆK.

1. Forslag til nedsættelse af bedømmelsesudvalg.

Institut for Design og Kommunikation har fremsendt følgende forslag til bedømmelsesudvalg:

“CO-designing smart tourism – evoking tourism futures through speculation and experimentation”

Lektor Bodil Stilling Blichfeldt (forkvinde),

Lektor Mads Bødker, CBS, og

Professor Caroline Scarles, University of Surrey, UK

Det foreslåede udvalg indstilles til dekanens godkendelse.

1. Deltidsindskrivninger.

Der var i Ph.d.-udvalget enighed om, at deltidsindskrivninger som udgangspunkt ikke er en god ide. Der tages konkret stilling til eventuelle ansøgninger herom.

8. Eventuelt.

Intet at bemærke.

Carl Bache

Ph.d.-udvalgsformand